b'\n_START_ARTICLE_\nDette er ditt liv\n_START_PARAGRAPH_\nDette er ditt liv er et norsk direktesendt underholdningsprogram av  Harald Tusberg som ble vist p\xc3\xa5 NRK-TV i 1985, 1986 og i 1995. Programmets format var at kjente norske personer med en spesielt interessant livshistorie ble invitert, sammen med et knippe individer som kunne fortelle om personens livsforl\xc3\xb8p. Verken TV-seerne, eller programmets gjest, visste p\xc3\xa5 forh\xc3\xa5nd hvem som skulle v\xc3\xa6re Tusbergs gjest.\n_START_SECTION_\nOpphav\n_START_PARAGRAPH_\nProgrammet er en norsk versjon av det amerikanske programmet "This is your life". Programmet ble f\xc3\xb8rste gang sendt p\xc3\xa5 CBS radio i 1949. I 1952 begynte man \xc3\xa5 lage tv-programmer som gikk til 1961. BBC kj\xc3\xb8pte rettighetene i 1955  og sendte programmet til 1964. ITV overtok i 1969 og sendte programmet til 1994. BBC overtok p\xc3\xa5 nytt og sendte til 2003. ITV sendte siste sesong p\xc3\xa5 britisk tv i 2007._NEWLINE_Svenskene sendte en popul\xc3\xa6r versjon p\xc3\xa5 1980-tallet. P\xc3\xa5 bakgrunn av den svenske suksessen valgte NRK \xc3\xa5 lage en norsk versjon.'